– 18 год я быў першай асобай у раёне. З камандай кампетэнтных і адданых справе людзей, бо, перакананы, адзін у полі не воін, прымаў адказныя рашэнні, якія спрыялі развіццю рэгіёна і горада. І сёння ў памяці, як даводзілася “прабіваць” газіфікацыю райцэнтра, як будавалі раённы Дом культуры, трэцюю школу, карпусы бальніцы, пачыналі ўзвядзенне новага Паўднёва-Заходняга мікрараёна, не аддалі ў чужыя рукі палац Друцкіх-Любецкіх, а знайшлі сродкі і зрабілі важныя крокі да яго рэканструкцыі... У маю бытнасць старшынёй райвыканкама быў зацверджаны генеральны план рэканструкцыі Шчучына, які пазней ажыццявілі мае паслядоўнікі.